পুনৰ বোমা বিস্ফোৰণে কঁপাইছে আফগানিস্তান…

আফগানিস্তানত পুনৰ সংঘটিত বোমা বিস্ফোৰণ। আফগানিস্তানৰ পূব নানগড়হাৰ প্ৰদেশত সংঘটিত তিনিটা বিস্ফোৰণ। শনিবাৰে হোৱা বিস্ফোৰণত মৃত্যুক সাৱটি লয় তিনিজন লোকে। লগতে আঘাতপ্ৰাপ্ত হয় ২১ জন লোক, আঘাতপ্ৰাপ্ত ব্যক্তিসকলৰ ভিতৰত আছে মহিলা-শিশুৰ লগতে তালিবান আৰক্ষী। তালিবান আৰক্ষীক লক্ষ্য কৰিয়েই নিক্ষেপ কৰা হৈছিল বোমা।

জালালাবাদ চহৰৰ এখন হাস্পতাললৈ ততাতৈয়াকৈ লৈ যোৱা হয় আহত লোকসকলক। কিন্তু গুৰুতৰ আঘাতৰ বাবে মৃত্যুক সাৱটি লয় তিনিজনে। হাস্পতাল কৰ্তৃপক্ষৰ তথ্য অনুসৰি ভুক্তভোগীসকলৰ তিনিজনহে মাত্ৰ দেশৰ সাধাৰণ নাগৰিক। আন সকলোৱেই হৈছে তালিবানী।

তালিবানে কাবুল দখল কৰাৰ পিছত নানগড়হাৰ প্ৰদেশত এয়াই হৈছে প্ৰথম বোমা বিস্ফোৰণ। অৱশ্যে এই বিস্ফোৰণ কোনে সংঘটিত কৰিলে সেয়া এতিয়াও স্পষ্ট হোৱা নাই।